O concerto de Pablo Castaño Quartet, a través do Facebook da Radio Galega, alcanza os 5.000 seguidores - Teleame
Inicio Autonómicas TVG O concerto de Pablo Castaño Quartet, a través do Facebook da Radio...
O concerto de Pablo Castaño Quartet, a través do Facebook da Radio Galega, alcanza os 5.000 seguidores
Santiago, 11.06.2019.- Seguimento destacado, por parte dos usuarios do Facebook da RG, dun novo concerto en salas emitido polo programa ‘Notas de Jazz’ de Radio Galega Música. O concerto que Pablo Castaño Quartet ofreceu no Teatro Principal de Santiago de Compostela, alcanzou 5.000 persoas e obtivo 650 interaccións.
O artista, un dos grandes nomes do jazz en Galicia, cunha traxectoria de máis de 20 discos, presentou a través do Facebook Live da emisora pública galega o seu novo disco A-la-láa, que conta coa colaboración de Ugia Pedreira e que toma como punto de partida os cantos libres da música tradicional galega.
O seguinte recital que o programa que dirixe Xabier Facal emitirá proximamente por Facebook Live será o de Carlos Barruso desde o Jazz Filloa da Coruña. Radio Galega Música quere, deste xeito, establecer novas relacións coa audiencia aproveitando as posibilidades que permiten as ferramentas dixitais para achegar os sons galegos e os distintos xéneros musicais ao público máis novo. O concerto de Pablo Castaño Quartet está dispoñible na web da CRTVG.
O “Chamando á Terra” celebra este sábado os 20 anos da...